[{"text_idx": "#000001", "text": "Okaze de la 100-jarig\u0302o de la restarigitaj diplomatiaj rilatoj inter Pollando kaj Francio la Pola Pos\u0302to kaj la franca La Poste eldonis \u201eg\u0302emelajn\u201d pos\u0302tmarkojn kun bildoj de generalo Jo\u0301zef Haller kaj de kapitano \u2013 la posta generalo kaj prezidento de Francio \u2013 Charles de Gaulle. En 1919 kiel kapitano li trovig\u0302is en la grupo de militistaj instruktoroj vizitintaj Pollandon. Dum la porokaza solenaj\u0302o en la pola ambasado en Parizo reprezentantoj de ambau\u0306 pos\u0302taj firmaoj rekonis la komunan emision de la pos\u0302tmarko kiel pruvon ne sole de inters\u0302tataj rilatoj, sed ankau\u0306 kiel ateston de ekonta kunlaboro inter ambau\u0306 firmaoj. La solenaj\u0302on partoprenis ankau\u0306 altrangaj francaj oficiroj. Inter ili estis direktoro de la pariza Supera Militista Akademio, kolonelo Marc-Henri Wronski, la filo de kapitato de la pola Landa Armeo, elmigrinta al Francio en 1948. Li prezentis sin kiel vivantan simbolon de la ligoj inter Francio kaj Pollando kaj kiel vivantan simbolon de la valideco de la devizo \u201epor nia kaj via libereco\u201d. Kolonelo Wronski aldonis, ke antau\u0306 la fino de la 2-a mondmilito generalo de Gaulle el inter pluraj distingoj alkroc\u0302itajn portis nur tri \u2013 Honoran Legion, la polan Krucon de Bravuloj kaj la polan Virtuti Militari."}]